open-index/open-wikipedia-markdown huggingface dataset:
Kyle Field

**Kyle Field** on Texasin A&M-yliopiston kampuksella College Stationissa, Texasissa sijaitseva jalkapallostadion. Se toimii ensisjaisesti Texas A&M Aggies -jalkapallojoukkueen kotikenttänä. Stadionin katsojakapasiteetti on 102&nbsp;733 katsojaa, mikä tekee siitä yliopistojalkapallon neljänneksi suurimman ja maailman kuudenneksi suurimman jalkapallostadionin.

## Lähteet
Neyland Stadium

**Neyland Stadium** on Tennesseen yliopiston kampuksella Knoxvillessa, Tennesseessä sijaitseva jalkapallostadion. Se toimii ensisjaisesti Tennessee Volunteers -jalkapallojoukkueen kotikenttänä. Stadionin katsojakapasiteetti on 101&nbsp;915 katsojaa, mikä tekee siitä yliopistojalkapallon kuudenneksi suurimman ja maailman kahdeksanneksi suurimman jalkapallostadionin.

## Lähteet
Bryant-Denny Stadium

**Bryant-Denny Stadium** on Alabaman yliopiston kampuksella Tuscaloosassa, Alabamassa sijaitseva jalkapallostadion. Se toimii ensisjaisesti Alabama Crimson Tide -jalkapallojoukkueen kotikenttänä. Stadionin katsojakapasiteetti on 101&nbsp;821 katsojaa, mikä tekee siitä yliopistojalkapallon seitsemänneksi suurimman ja maailman yhdeksänneksi suurimman jalkapallostadionin.

## Lähteet
Portugalin presidentinvaali 2026

**Portugalin vuoden 2026 presidentinvaalit** järjestettiin 18. tammikuuta ensimmäisen kierroksen ja 8. helmikuuta toisen kierroksen osalta. Vaaleissa valittiin maan presidentti seuraavaksi viideksi vuodeksi. Aiemmin jo kahdesti valittu Marcelo Rebelo de Sousa ei voinut enää asettua ehdolle. Vaaleissa ensimmäisen kierroksen voittajaksi nousi sosialistipuolueen António José Seguro 31,1 prosentin ääniosuudella, ohittaen myös toiselle kierrokselle selvinneen André Venturan (23,5%). Toisella kierroksella Seguro valittiin presidentiksi 66,8 prosentin ääniosuudella.

## Tausta
Maan perustuslain mukaan presidentiksi valittavan henkilön tulee olla vähintään 35-vuotias syntyperäinen Portugalin kansalainen, joka on reikisteröitynyt äänestäjäksi. Tullakseen valituksi ehdokkaan tulee saada vähintään yli puolet äänistä. Jos näin ei käy ensimmäisellä kierroksella, kahden sillä parhaiten menestyneen välillä käydään toinen kierros. Äänioikeus vaaleissa on kaikilla vähintään 18-vuotiailla Portugalin kansalaisilla, jotka ovat rekisteröityneet äänestäjäksi. Sellaiset henkilöt, joilla on Portugalin kansalaisuuden todistava henkilökortti heidän ollessaan 17-vuotiaita, rekisteröidään äänestäjiksi automaattisesti.

Ehdokkaiksi hyväksyttiin lopulta 11 henkilöä.

PAN ja JPP eivät asettaneet omia ehdokkaitaan, eivätkä ole ilmoittaneet tukevansa puolueina ketään tiettyä ensimmäisellä kierroksella. PAN sen sijaan kertoi, että se saattaa virallisesti tukea jompaa kumpaa toiselle kierrokselle selviytynyttä ehdokasta.

## Kampanjointi
Lissabonilainen tuomioistuin määräsi 23. joulukuuta Chega-puoluetta poistamaan romanivastaisiksi tulkittivat vaalimainokset 24 tunnin kuluessa sakon, joka olisi 2500 euroa per mainos per päivä, uhalla.

### Mielipidemittaukset

## Tulokset
Ensimmäisellä kierroksella kaksi eniten ääniä saanutta ehdokasta olivat sosialistisen puolueen António José Seguro (31,1 % äänistä) ja Chegan André Ventura (23,5 %). Vaalien toisella kierroksella 8. helmikuuta presidentiksi valittiin Seguro 66,8 prosentin ääniosuudella, kun Venturan ääniosuus jäi 33,2 prosenttiin. Äänioikeuttaan käytti 50,11 % äänestäjistä.

## Lähteet
Yên Tửn–Vĩnh Nghiêmin–Côn Sơnin muistomerkkien ja maisemien kokonaisuus

**Yên Tửn–Vĩnh Nghiêmin–Côn Sơnin muistomerkkien ja maisemien kokonaisuus** on kahdentoista Vietnamissa sijaitsevan kulttuurillisesti merkittävän kohteen kokonaisuus, joka on liitetty Unescon maailmanperintöluetteloon vuonna 2025.

Yên Tử -vuoren ympärillä oleva alue oli Trần-dynastian koti 1200- ja 1300-luvuilla sekä buddhalaisuuden Trúc Lâm -koulukunnan syntymäpaikka. Trúc Lâm on ainutlaatuinen vietnamilainen zen-perinne, joka muovasi Đại Việt -kuningaskuntaa. Maailmanperintökohteeseen kuuluu pagodeja, temppeleitä, pyhäkköjä ja arkeologisia jäänteitä, jotka liittyvät uskonnollisiin ja historiallisiin henkilöihin. Alue on edelleen vilkas pyhiinvaelluskohde.

Kaksitoista kohdetta ovat:
* Thái Miếu (keisarillisten esi-isien pyhättö)
* Kiếp Bạc -temppeli
* Chùa Lân -pagodi
* Hoa Yên -pagodi ja pyhäinjäännösryhmä
* Ngọa Vân -erakkopagodi ja pyhäinjäännösryhmä
* Vĩnh Nghiêm -pagodi
* Thanh Mai -pagodi
* Côn Sơn -pagodi
* Bổ Đà -pagodi
* Nhẫm Dương -pagodi
* Chủ-kuninkaan luola
* Yên Giang -pylväspiha

File:Phong cảnh núi Yên Tử.jpg|Maisema Yên Tử -vuorelta
File:Chùa Lân.jpg|Chùa Lân -pagodi
File:Chua-yen-tu-ngay-nay.jpg|Chùa Lân -pagodi
File:NNU TượngPhật.jpg|Bổ Đà -pagodi
File:Chua Con son.jpg|Côn Sơn -pagodi


## Lähteet
Darrell K Royal–Texas Memorial Stadium

**Darrell K Royal–Texas Memorial Stadium** (aik. **Texas Memorial Stadium**) on Texasin yliopisto, Austinin kampuksella Austinissa, Texasissa sijaitseva jalkapallostadion. Se toimii ensisjaisesti Texas Longhorns -jalkapallojoukkueen kotikenttänä. Stadionin katsojakapasiteetti on 100&nbsp;119 katsojaa, mikä tekee siitä yliopistojalkapallon kahdeksanneksi suurimman ja maailman 10. suurimman jalkapallostadionin.

## Lähteet
Sanford Stadium

**Sanford Stadium** on Georgian yliopiston kampuksella Athensissa, Georgiassa sijaitseva jalkapallostadion. Se toimii ensisjaisesti Georgia Bulldogs -jalkapallojoukkueen kotikenttänä. Stadionin katsojakapasiteetti on 93&nbsp;033 katsojaa, mikä tekee siitä yliopistojalkapallon yhdeksänneksi suurimman ja maailman 14. suurimman jalkapallostadionin.

## Lähteet
Vietnamin kansalaisuus

**Vietnamin kansalaisuus** on laillinen suhde yksityishenkilön ja Vietnamin sosialistisen tasavallan kanssa. Maassa noudatetaan lähtökohtaisesti ius sanguinis -periaatetta.

## Kansalaisuuden saaminen syntymällä
Syntyperäisiä vietnamilaisia ovat sellaiset henkilöt, joiden syntyessä vähintään toisella vanhemmista on Vietnamin kansalaisuus. Se, syntyykö lapsi Vietnamissa vai ulkomailla, ei vaikuta asiaan. Mikäli vanhemmilla on eri kansalaisuudet, lapsi saa Vietnamin kansalaisuuden, mikäli asiasta on kirjallinen sopimus lapsen syntymähetkellä. Vietnamin maaperällä syntyneet lapset saavat maan kansalaisuuden, mikäli vanhemmat ovat valtiottomia. Lisäksi maan alueelta löydetyt lapset, joiden vanhemmat ovat jääneet tuntemattomiksi, lasketaan syntyperäisiksi vietnamilaisiksi.

## Kansalaisuuden saaminen hakemuksella
Hakemuksen perusteella Vietnamin kansalaisuus voidaan myöntää, mikäli hakija täyttää seuraavat ehdot:

# on Vietnamin viranomaisten silmissä täysivaltainen (poikkeuksena alaikäiset, joiden hakemus on sidottu kansalaisuutta hakevaan vanhempaan)
# noudattaa Vietnamin perustuslakia, kunnioittaa maan tapoja ja perinteitä sekä on osoittanut integroituneensa vietnamilaiseen yhteiskuntaan
# osaa riittävästi vietnamin kieltä integroituakseen yhteiskuntaan
# asuu hakemuksen jättöhetkellä Vietnamissa
# on asunut maassa ennen hakemuksen jättöhetkeä vähintään viisi vuotta
# kykenee elättämään itsensä

Mikäli hakija on on naimissa Vietnamin kansalaisen kanssa tai hänen lapsensa on Vietnamin kansalainen, hänen pitää täyttää vain kohdat 1, 2 ja 4.

## Kaksoiskansalaisuus
Vietnam salli kaksoiskansalaisuuden vuonna 2025. Samassa yhteydessä maa salli myös kansalaistensa asua pysyvästi ulkomailla. Tavoitteena oli houkutella maahan koulutettua työvoimaa, ja kyseessä oli merkittävin muutos kansalaisuuslakeihin melkein 40 vuoteen.

## Lähteet
Nopeusperusteinen harjoittelu

**Nopeusperusteinen harjoittelu** (, lyh. **VBT**) on voimaharjoittelun muoto, jossa harjoittelua tai toimia ohjataan mittaamalla nostonopeutta. VBT-menetelmässä liikkeen intensiteettiä arvioidaan laskemalla siirtymä ja aika seuraamalla tankojen tai kehon nopeuksia. Sen sijaan, että käytettäisiin perinteistä tapaa määrittää kuorman paino yhden toiston maksimista (1RM), VBT-menetelmä perustuu liikkeen tai nostetun kuorman nopeuteen.

VBT:n hyötynä pidetään perinteisen prosenttiperusteisen harjoittelun muuttamista objektiiviseksi, reaaliaikaiseksi ja yksilölliseksi prosessiksi.

## Ydinperiaatteet
### Kuorman ja nopeuden suhde
Nopeusperusteisen harjoittelun perusta on kuorman ja nopeuden käänteinen lineaarinen suhde: kun ulkoinen vastus (kuorma) kasvaa, suurin mahdollinen konsentrinen nopeus, jolla kuorma voidaan siirtää, laskee.

Tämä suhde on vakaa ja toistettavissa useimmissa perinteisissä levytankoharjoitteissa. Koska nopeus heijastaa suoraan suhteellista kuormaa, voidaan päivittäinen kunto määrittää ja painot säätää ilman tarvetta maksimivoimatesteille.

### Maksimaalinen yrittäminen
VBT-menetelmän tehokkuus ja datan luotettavuus nojaavat maksimaaliseen yrittämiseen. Urheilijan on pyrittävä liikuttamaan kuormaa konsentrisessa vaiheessa niin nopeasti kuin mahdollista, tekniikan pysyessä hyvänä.

Ilman maksimaalista yritystä liikenopeus rekisteröityy todellista kuormaa alhaisempana, mikä johtaa virheelliseen kuorman säätämiseen (autoregulaatioon). Maksimaalinen nopeus on välttämätön myös hermostollisten adaptaatioiden ja nopeiden (tyypin II) lihassolujen aktivoimiseksi.

### Autoregulaatio
Nopeusperusteinen harjoittelu mahdollistaa autoregulaation, eli harjoituskuorman ja volyymin säätämisen urheilijan päivittäisen valmiustilan, suorituskyvyn ja palautumisen asteen mukaan.

Urheilijan maksimivoimataso (1RM) voi vaihdella päivättäin jopa ±18–36 % sellaisten tekijöiden kuin unen, stressin ja ravinnon vuoksi. Mikäli nostonopeus on hitaampi tietyissä painoissa kuin yleensä, kuormaa vähennetään ylikuormituksen ja loukkaantumisriskin välttämiseksi.

## Nopeusalueet
Nopeusalueet ovat nopeusvoimaharjoittelussa keskeinen työkalu, jolla harjoitusärsyke kohdennetaan haluttuun fyysiseen ominaisuuteen.

## Lähteet
Crans-Montanan yökerhopalo

**Crans-Montanan yökerhopalo** tapahtui 1. tammikuuta 2026 Le Constellation -yökerhossa Crans-Montanassa, Valais’n kantonissa, Sveitsissä. Onnettomuudessa kuoli 40 ihmistä ja 116 loukkaantui. Tulipalon epäillään saaneen alkunsa samppanjapullojen päälle asetetuista sädesuihkukynttilöistä, joita kannettiin liian lähellä kattoa. Uhreista enemmistö oli sveitsiläisiä, mutta noin kolmasosa oli muiden maiden, erityisesti Ranskan ja Italian, kansalaisia. Loukkaantuneita kuljetettiin hoitoon sairaaloihin ympäri Sveitsiä ja myös muihin Euroopan maihin.

## Huomautukset

## Lähteet
Grünberg

**Grünberg** tai **Grunberg** on seuraavien henkilöiden sukunimi:

* Constantin Grünberg (1891–1973), suomalainen valokuvaaja
* Greg Grunberg (s. 1966), yhdysvaltalainen näyttelijä
* Kira Grünberg (s. 1993), itävaltalainen seiväshyppääjä ja poliitikko
* Peter Grünberg (1939–2018), saksalainen Nobel-palkittu fyysikko
* Ritva Grunberg (1943–2015), suomalainen keraamikko
* Rosa Grünberg (1878–1960), ruotsalainen näyttelijä ja oopperalaulaja
Carl Frode Tiller

**Carl Frode Tiller** (s. 4. tammikuuta 1970 Namsos) on norjalainen kirjailija ja historioitsija. Hänen esikoisromaaninsa *Skråninga* ilmestyi vuonna 2001 ja pääteos, kolmiosainen *Innsirkling* vuosina 2007–2014. Tillerin kirjoissa korostuvat psykologinen syvyys, perhesuhteiden kuvaus ja onnettomat ihmiskohtalot.
## Bibliografia
* *Skråninga* (2001)
* *Bipersonar* (2003)
* *Innsirkling* (2007)
* *Innsirkling 2* (2010)
* *Innsirkling 3* (2014)
* *Begynnelser* (2017)
* *Flukt* (2021)
* *Arbeiderhjerte* (2024)
## Lähteet

## Aiheesta muualla
Johan Gustaf Flodin

**Johan Gustaf Flodin** (20. tammikuuta 1741 Torshälla – 4. helmikuuta 1808) oli ruotsalainen pappi, joka toimi Västeråsin hiippakunnan piispana vuosina 1800–1808. Flodin toimi myös kruununprinssi Kustaa Aadolfin uskonnonopettajana.
## Lähteeet

## Aiheesta muualla
John Hahn-Petersen

**John Charles Hahn-Petersen** (4. marraskuuta 1930 Kööpenhamina – 4. tammikuuta 2006 Kööpenhamina) oli tanskalainen näyttelijä. Hän näytteli Aarhusin teatterissa vuosina 1960–1965, Gladsaxen teatterissa 1967–1971 ja Folketeatretissa 1971–1987. Vuonna 1987 hän siirtyi Kuninkaalliseen teatteriin, missä hän näytteli kuolemaansa saakka. Hahn-Petersen menehtyi tammikuussa 2006 sydänkohtaukseen juuri ennen näytöksen alkamista.

Petersen tunnettiin myös rooleistaan muun muassa *[[Matador]]*- ja *Taxa*-televisiosarjoissa.
## Lähteet

## Aiheesta muualla
Jigokuraku

**Jigokuraku** (, ) on Yūji Kakun piirtämä ja käsikirjoittama manga, jonka julkaisu alkoi vuonna 2018 Shueisha Shonen Jump+-palvelussa. Mangaa on julkaistu myös painettuna versiona.
Manga on sovitettu animesarjaksi, jonka esittäminen alkoi vuonna 2023. Animen ohjaaja on Kaori Makita ja sarjan tuotannosta vastaa MAPPA. Sarjan toisen tuotantokauden esittäminen alkaa tammikuussa 2026.

## Juoni
Päähenkilö Gabimaru on Iwagakuren kylästä lähtöisin oleva tunnettu salamurhaaja, joka petetään ja saa kuolemantuomion. Hän saa mahdollisuuden armahdukseen etsimällä shogunille elämän eliksiiriä piilossa olevalta saarelta.

## Lähteet
Stanisław Konarski

**Stanisław Konarski** (1700–1773) oli puolalainen kirjailija ja opetuksen uudistaja.

Konarski oli lähtöisin alkujaan protestanttisesta suvusta. Hän liittyi piaristien munkkikuntaan ja oleskeli muutaman vuoden opintomatkalla Italiassa ja Ranskassa. Matkalla saamiaan kasvatusopillisia ajatuksia hän sovelsi käytäntöön perustamalla 1741 Varsovaan aatelisnuorukaisia varten oppilaitoksen Collegium Nobilium. Koulussa opetettiin ennen kaikkea sellaista, mikä oli hyödyllistä kansalaisvelvollisuuksien täyttämisessä. Sieltä oli lähtöisin suuri osa niistä, jotka yrittivät, joskin liian myöhään, ajanmukaisilla uudistuksilla pelastaa maata.

Konarski puhdisti puolalaisen kirjoitustyylin siinä vallinneesta koristeellisuudesta. Hän aloitti poliittisena kirjailijana kokoamalla yhteen Puolan lait teokseen *Volumina legum* (1732). Julkaistuaan muutamia, ajan tavan mukaan nimettömiä, lentokirjasia, joissa käsiteltiin silloista yhteiskunnallista sekasortoa, hän laajassa nelinidoksisessa teoksessa ’Tehokkaasta neuvottelutavasta’ (*O skutecznym rad sposobie* (1760–1763) osoitti, miten aatelin turhamaisuus ja häikäilemätön itsekkyys, joka ilmeni *[[liberum veto]]ssa*, teki valtiopäivät mahdottomiksi, ja hän laati suunnitelman koko valtiollisen elämän uudistamisesta järkevältä pohjalta.

## Lähteet

## Aiheesta muualla
Rosa Grünberg

**Rosalie Grünberg** (4. tammikuuta 1878 Tukholma – 11. huhtikuuta 1960) oli ruotsalainen näyttelijä ja oopperalaulaja. Hän oli naimisissa Yngve Sjöstedtin kanssa.
## Lähteet

## Aiheesta muualla
4844 Matsuyama

**4844 Matsuyama (1991 BA2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on . Asteroidin spektrityyppi on S-luokkaa (SMASSII).

Asteroidi on nimetty Masanori Matsuyaman (s. 1950) kunniaksi.

## Lähteet
Władysław Syrokomla

**Ludwik Władysław Kondratowicz**, kirjailijanimi **Władysław Syrokomla**, (1823–1862) oli puolalainen runoilija. Hän oli lähtöisin köyhtyneestä ylimyssuvusta ja sai varsin vähän kouluopetusta. Runoissaan ja pienissä kertomuksissaan hän kuvailee Liettuan luontoa ja maalaisväestöä. Hänen proosarunoistaan huomattavin on ”Jan Dęboróg”. Hän käänsi puolaksi latinankielistä puolalaista runoutta ja laati aikanaan suositun kansantajuisen Puolan kirjallisuuden historian. Myös runoilijana hän oli Puolan suosituimpia.

## Lähteet

## Aiheesta muualla
Tyla

**Tyla Laura Seethal** (s. 30. tammikuuta 2002), taiteilijanimeltään **Tyla**, on eteläafrikkalainen laulaja ja lauluntekijä. Hän sai kansainvälistä huomiota vuonna 2023 kappaleellaan ”Water”, joka saavutti laajaa menestystä suoratoistopalveluissa ja musiikkilistoilla. Tylan musiikissa yhdistyy pop ja eteläafrikkalainen musiikkityyli amapiano. Ensimmäinen studioalbumi *Tyla* julkaistiin maaliskuussa 2024.

Seethal kasvoi hyvin musikaalisessa perheessä ja halusi kertomansa mukaan jo lapsesta pitäen olla laulaja. Hän aloitti musiikin tekemisen teini-iässä ja julkaisi varhaisia kappaleitaan itsenäisesti verkossa. Seethal teki 16-vuotiaana levytyssopimuksen Fax Recordsin kanssa 2018 saatuaan pientä huomiota Youtubessa julkaisemillaan videoilla. Vuonna 2021 hän teki levytyssopimuksen Epic Recordsin kanssa. 

Seethal on voittanut kaksi Grammy-palkintoa parhaista afrikkalaisista musiikkiesityksistä vuosina 2024 ja 2026.

## Diskografia

### Studioalbumit

**Tyla* (2024)

### EP:t
**WWP* (2025)

## Lähteet
Aila Virtanen

**Aila Kaarina Virtanen** (o.s. *Tukiainen*; s. 20. elokuuta 1953 Polvijärvi) on suomalainen kauppatieteilijä ja laskentatoimen emeritaprofessori.

Aila Virtanen syntyi Eemil Tukiaisen ja Faina Kaarina Peiposen perheeseen. Hän avioitui Seppo Virtasen kanssa 1977. Aila Virtanen tuli ylioppilaaksi Joensuun tyttölyseosta 1972 ja valmistui Jyväskylän yliopistosta taloustieteen kandidaatiksi 1981 ja kauppatieteen lisensiaatiksi 1995 ja väitteli siellä kauppatieteen tohtoriksi 2002. 

Virtanen oli lehtori, erikoistutkija ja ma. professori Jyväskylän yliopistossa 1996–2005 ja vuodesta 2006 siellä vakinainen laskentatoimen professori. Jyväskylän ammattikorkeakoulun yliopettajana hän toimi 2005–2006.

## Lähteet
Salomon Koninck

**Salomon Koninck** (1609  Amsterdam – 1656 Amsterdam) oli hollantilainen taidemaalari. Hän teki muoto-, laatu- ja historiakuvia. Hän noudatti ja usein suorastaan jäljensi Rembrandtin varhaisempaa maalaustapaa.

Koninckin sukuun kuului useita taidemaalareita ja etsaajia, Salomonin lisäksi muun muassa myös hänen serkkunsa Philips Koninck.

Helsingissä Kansallisgalleriassa on hänen maalauksensa, tosin epävarmana taiteilijasta: *Nuori tyttö ja parittaja*

## Maalauksia

Salomon Koninck, Ester læser Hamans skrivelse om jødernes udryddelse, , kmssp419, Statens Museum for Kunst.jpg|Ester lukee Hamanin asetusta juutalaisten tuhoamisesta.
Goudweger (Salomon Koninck) 1654.jpg|Kullan punnitsija
Portrait of a Man - Salomon Koninck .PNG|Miehen muotokuva


## Lähteet

## Aiheesta muualla
Philips Koninck

**Philips Koninck**  (1619–1688) oli alankomaalainen taidemaalari. Hän oli ammatiltaan laivuri ja maalasi muoto- ja laatukuvia sekä vahvavärisiä ja valaistukseltaan vaikuttavien laajoja hollantilaisia tasankomaisemia. Hän kuuluu Rembrandtin koulukunnan hienoimpiin luonnonkuvaajiin.

Koninckin sukuun kuului useita taidemaalareita ja etsaajia, Philipsin lisäksi muun muassa myös hänen serkkunsa Salomon Koninck.

## Maalauksia

Philips Koninck - Dutch Panorama Landscape with a Distant View of Haarlem - Google Art Project.jpg|Maisema, näkymä Haarlemin suuntaan.
Philips de Koninck (1619-1688) - A Woman with a Glass of Wine and a Man Looking at Her - 1979.470 - Manchester Art Gallery.jpg|Nainen kädessään viinilasi, mies katselee.
Philips de Koninck (1619-1688) (style of) - Landscape with Sheep and a Château - DYCE.8 - Victoria and Albert Museum.jpg|Maisema: lampaita ja linna.


## Lähteet

## Aiheesta muualla
160th Special Operations Aviation Regiment

**160th Special Operations Aviation Regiment** on Yhdysvaltojen maavoimien erikoisjoukko. Yksikkö on erikoistunut helikoptereilla tehtäviin operaatioihin. Kalustona 160. SOAR-rykmentillä on muun muassa MH-60 Black Hawk, MH-6 Little Bird ja MH-47G Chinook. Yksikön tehtäviin lukeutuu muun muassa hyökkäystehtävät, vastaterrorismitoiminta ja erikoistiedustelu.

160. SOAR-rykmentti tunnetaan myös lempinimellä Night Stalkers. 

## Lähteet
Hermione (Q103)

**Hermione** oli Ranskan laivaston Bellone-luokan sukellusvene ().

## Valmistus
Alus tilattiin 3. lokakuuta 1912 Toulonin laivastontelakalta, missä köli laskettiin 14. huhtikuuta 1913. Alus laskettiin vesille 15. maaliskuuta 1917 ja otettiin palvelukseen 27. huhtikuuta 1918.

## Palvelus
Tammikuussa 1918 se oli Bretagneen sijoitetussa sukellusvenelaivueessa. Alus vapautui 26. maaliskuuta 192 Brestin laivastontelakalta, missä se oli ollut kunnostettavana. Alus oli 1927 uudelleen telakalla huollettavana. Syyskuussa 1930 alus siirrettiin Cherbourgiin, missä se siirrettiin huollon jälkeen reserviin. Alusta esitettiin 12. kesäkuuta 1933 käyttökelvottomaksi, mikä hyväksyttiin 29. heinäkuuta 1935. Se myytiin 6. elokuuta 1936 Brestissä M. L’Hermitte Frèresille.

## Lähteet
*
*

### Viitteet
Bellone

**Bellone** tarkoittaa muun muassa seuraavia

* Bellone-luokka, Ranskan laivaston kolmen kaksoisrunkoisen sukellusveneen luokka
* Bellone (Q102), Ranskan laivaston Bellone-luokan sukellusvene 

## Sukunimi
* Bruno Bellone (s. 1962), ranskalainen jalkapalloilija
* Stefano Bellone (s. 1955), italialainen miekkailija ja olympiamitalisti
Bilirubinemia

**Bilirubinemia** on lastentauti, joka johtuu bilirubiinin liiallisesta kertymisestä kudoksiin. Tämä on yleistä vastasyntyneillä ja muutaman päivän ikäisillä vauvoilla, koska tuolloin maksa ei ole vielä kovin kehittynyt bilirubiinin hajottamiseen. Tämä on yksi mahdollinen syy vastasyntyneiden kellastumiseen. Ennenaikaisesti syntyneillä vauvoilla bilirubinemia on yleisempää kuin täysiaikaisilla. Bilrubinemiaa hoidetaan sinivalohoidolla ja nesteytyksellä.

## Lähteet
Miklós Konkoly-Thege

**Miklós Konkoly-Thege** (20. tammikuuta 1842 Pest – 17. helmikuuta 1916 Budapest) oli unkarilainen tähtitieteilijä. Hän oli ensiksi merimies. Hän rakennutti 1870-luvulla observatorion Unkariin Ó-Gyalla nimiselle maatilalleen, missä hän teki lähinnä astrofysikaalisia ja spektroskooppisia havaintoja. Tulokset havainnoista, jotka koskevat auringonpilkkuja, tähtispektrejä, pyrstötähtiä ja tähdenlentoja, hän esitti joko artikkeleissaan eri aikakauskirjoissa tai vuodesta 1879 asti toimittamassaan sarjassa *Beobachtungen am astrophysikalischen Observatorium in O-Gyalla in Ungarn*. Hän sai 1890 nimityksen Budapestin meteorologisen laitoksen johtajaksi. Hän lahjoitti observatorionsa, nyk. Konkoly-Observatorium, valtiolle. Hän osallistui poliittiseen elämään valtiopäivämiehenä.

## Julkaisuja
* *Praktische Anleitung zur Anstellung astronomischer Beobachtungen* (1883)
* *Praktische Anleitung zur Himmels-photographie* (1887)
* *Handbuch für Spectroskopiker* (1890)

## Lähteet

## Aiheesta muualla
Cuy-Saint-Fiacre

**Cuy-Saint-Fiacre** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 72 kilometriä Dieppen kaupungista kaakkoon.

Kunnan nähtävyyksiä on 1100- ja 1500-luvuilta peräisin oleva Saint-Martinin kirkko. Kirkossa on kuvanveistäjä René de Saint-Marceaux’n teos Neitsyt Mariasta. Kirkossa on myös nähtävissä 1400- tai 1500-luvulta peräisin oleva maalaus kirkon suojelijan Pyhän Martinuksen hyvistä teoista. Kirkon vieressä olevalla hautausmaalla on vuodelta 1559 peräisin oleva risti, joka on listattu historialliseksi muistomerkiksi vuonna 1910. Lisäksi siellä on Saint-Marceaux'n suvun hauta.

## Lähteet

## Aiheesta muualla
Bilirubinuria

**Bilirubinuria** on oire, joka merkitsee veren esiintymistä virtsassa ja on yleensä ensimmäinen oire maksasairaudesta. Se havaitaan virtsakokeella. Bilirubinuriassa virtsasaan erittyy verestä bilirubiinia, joka on vesiliukoisessa muodossa. Bilirubiini erittyy munuaisten kautta.

## Lähteet
Dubin-Johnsonin oireyhtymä

**Dubin-Johnsonin oireyhtymä** on perinnöllinen maksan toiminnan häiriö. Se on varsin harvinainen. Kun maksa erittää bilirubiinia, se tapahtuu tiettyjen entsyymien välityksellä. Dubin-Johnsonin oireyhtymä aiheuttaa sen, että yksi noista entsyymeistä toimii vajaasti. Tästä aiheutuu lievää bilirubiinipitoisuuden kohoamista veressä, joka näkyy ihon ja silmänvalkuaisten kellastumisena.

## Lähteet
Gorgone (Q104)

**Gorgone** oli Ranskan laivaston Bellone-luokan sukellusvene ().

## Valmistus
Alus tilattiin 3. lokakuuta 1912 Toulonin laivastontelakalta, missä köli laskettiin 2. kesäkuuta 1913. Alus laskettiin vesille 23. marraskuuta 1915 ja otettiin palvelukseen 22. lokakuuta 1915 koeajoja varten. Se otettiin varsinaiseen palvelukseen 12. lokakuuta 1916.

## Palvelus
Alus oli joulukuusta 1916 marraskuuhun 1917 Adrianmerellä. Tammikuussa 1918 se oli Toulonin laivastontelakalla huollettavana. Alus oli 1921–1922 ja 1923–1924 telakalla. Alus siirrettiin Cherbourgiin, missä se sijoitettiin 10. tammikuuta 1929 reserviin. Alusta esitettiin 4. kesäkuuta 1932 Brestissä käyttökelvottomaksi, mikä hyväksyttiin 24. heinäkuuta 1935. Se myytiin 18. toukokuuta 1936 Brestissä M. L’Hermitte Frèresille.

## Lähteet
*
*

### Viitteet
Bellone (Q102)

**Bellone** oli Ranskan laivaston Bellone-luokan sukellusvene ().

## Valmistus
Alus tilattiin elokuussa 1912 Rochefortin laivastontelakalta, missä köli laskettiin 23. huhtikuuta 1913. Alus laskettiin vesille 8. heinäkuuta 1914 ja otettiin palvelukseen 22. huhtikuuta 1915 koeajoja varten. Se otettiin varsinaiseen palvelukseen 12. heinäkuuta 1917.

## Palvelus
Tammikuussa 1918 alus oli Bretagneen sijoitetussa sukellusvenelaivueessa. Se oli 1924 Brestin laivastontelakalta huollettavana. Alus oli 1925–1926 uudelleen telakalla huollettavana. Se siirrettiin 1929 Cherbourgiin. Alusta esitettiin 2. kesäkuuta 1933 käyttökelvottomaksi, mikä hyväksyttiin 29. heinäkuuta 1935. Se myytiin 18. toukokuuta 1936 Brestissä M. L’Hermitte Frèresille romutettavaksi.

## Lähteet
*
*

### Viitteet
Dampierre-en-Bray

**Dampierre-en-Bray** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 69 kilometriä Dieppen kaupungista kaakkoon.

Keskiajalla Dampierressä oli useita Dampierren, Beuvreuilin ja Marignyn herrojen hallussa olevia läänityksiä. Dampierressa on useita 1600- ja 1700-luvuilta peräisin olevia maalaistaloja. Vielä nykyään kaupunki on säilyttänyt maaseutumaisen luonteensa, ja siellä on edelleen toiminnassa 18 maatilaa. Dampierressä on myös keskiaikainen linna, joka on rakennettu 1300- ja 1400-luvuilla paikallisesta kivestä. Linna on yksityisomistuksessa ja se on listattu historialliseksi muistomerkiksi vuonna 1921.

Myös Saint-Pierren kirkko on rakennettu kokonaan paikallisesta kivestä. Se on peräisin 1100- ja 1600-luvuilta, ja sen massiivinen kellotorni näkyy laajalti. Kirkossa on kaksitoista romaanista ikkunaa, ja kuorissa on 1500-luvulta peräisin olevan tamminen holvi. Lisäksi kirkko on koristeltu sisältä medaljongeilla, jotka kuvaavat aurinkoa, kuuta, tähtiä, apostoleja, ristejä, liljoja ja kartanonherroja. Rakennus on ollut historiallisena muistomerkkinä vuodesta 1926 lähtien.

## Lähteet

## Aiheesta muualla
Asterix ja Obelix lohikäärmeen valtakunnassa

**Asterix & Obelix lohikäärmeen valtakunnassa** (*Astérix et Obélix : L'Empire du Milieu*) on vuonna 2023 ensi-iltansa saanut Guillaume Canet’n ohjaama viides näytelty Asterix-elokuva. 

## Juoni
Kiinan keisarillisessa valtakunnassa petollinen prinssi Deng Tsin Qin käynnistää vallankaappauksen ja vangitsee keisarinnan. Prinsessa Fu Yi lähtee Galliaan pyytämään apua Asterixilta ja Obelixilta.

## Näyttelijät

## Lähteet

## Aiheesta muualla
*
PL-12

**PL-12** (, ) on kiinalainen tutkahakuinen keskipitkän kantaman (BVR) ilmataisteluohjus.

## Kehitys
PL-12:n kehitystyö aloitettiin 1990-luvun alussa. Ohjus hyväksyttiin Kansan vapautusarmeijan ilmavoimien käyttöön vuonna 2005. Aiemmin on luultu, että PL-12 liittyisi Kiinan Venäjältä ostamiin R-77-ohjuksiin. PL-12 ottaa jonkun verran teknologiaa siitä, mutta esimerkiksi runko ja moottori ovat kiinalaisia.

Kiina katsoo PL-12:n olevan ylivoimainen yhdysvaltalaiseen AIM-120B:hen ja venäläiseen R-77:ään nähden, mutta häviävän jonkin verran AIM-120C:lle.

## Suunnittelu
PL-12 löytää maaliinsa pienen aktiivisen tutkahakupään avulla, minkä lisäksi ohjus voi vastaanottaa tietoa datalinkillä kesken lennon. Ohjuksen säädettävän työntövoiman rakettimoottori takaa oikean liikehtmiskyvyn ja nopeuden koko lennon ajan. Ohjuksen kantamaksi on arvioitu 70–100 km.

PL-12 on noin 3,7 m pitkä ja 20 cm halkaisijaltaan. Sen keskivaiheilla on neljä siivekettä ja perässä neljä ohjausevää.

PL-12 voidaan laukaista Kiinan JF-8-, J-11-, J-15-, J-16-, Su-30MK2- ja J-20-hävittäjistä sekä vientiin tarkoitetusta JF-17:sta.

## Mallit
* **PL-12**: Perusmalli
* **PL-12A**: Paranneltu malli, jossa tiettävästi modifioitu hakupää. Raportoidusti myös passiivinen moodi, jolla voi hakeutua tutkaan.
* **SD-10**: Vientiin tarkoitettu versio, jossa mm. lyhennetty kantama

## Käyttäjät
;
* Kansan vapautusarmeijan ilmavoimat
* Kansan vapautusarmeijan laivaston ilmavoimat
;
* Myanmarin ilmavoimat
;
* Pakistanin ilmavoimat

## Lähteet

## Aiheesta muualla
Apolinary Kątski

**Apolinary Kątski**, myös **Apollinary Kontski**, (1825–1879), puolalainen viulisti. Hän oli Niccolò Paganinin oppilas. Hän oli keisarin kamarivirtuoosina Pietarissa 1853–1861. Hän perusti 1861 uudelleen Varsovan konservatorion.

## Lähteet

## Aiheesta muualla
Kopp

**Kopp** on muun muassa seuraavien henkilöiden sukunimi:

* Elisabeth Kopp (1936–2023), sveitsiläinen poliitikko
* Georg Kopp (1837–1914), saksalainen ruhtinaspiispa ja kardinaali
* Hermann Kopp (1817–1892), saksalainen kemisti, professori
* Joseph Eutychius Kopp (1793–1866), sveitsiläinen historiantutkija
* Magdalena Kopp eli "Vera" (1948–2015), saksalainen valokuvaaja ja aktivisti
* Pavol Kopp (s. 1978), slovakialainen pistooliampuja
* Rahel Kopp (s. 1994), sveitsiläinen alppihiihtäjä
* Ulrich Friedrich Kopp (1762–1834), saksalainen paleografi
Doudeauville (Seine-Maritime)

**Doudeauville** on kunta Pohjois-Ranskassa Seine-Maritimen departementissa Normandian alueella. Se sijaitsee Eptejoen varrella, noin 69 kilometriä Dieppen kaupungista kaakkoon.

Kunnan keskustassa olevan kirkon ja yhteiskaivon olemassaolo mainitaan jo 900-luvulla. Konnetaabeli Hugues de Chaumont maksoi kymmenyksiä Saint-Germer-de-Fly luostarille vuonna 1118. Maa jaettiin läänityksiin, jotka kuuluivat Mercatelin ja Abancourtin herroille.

Nykyisen Saint-Étiennen seurakuntakirkossa on osia alkuperäisestä 1200-luvun rakennuksesta, johon on tehty 1600-luvulla lisäyksiä. Kirkossa on kaksi 1500-luvulta säilynyttä renessanssialttaria. Sakastissa säilytetään 1600-luvulta peräisin olevaa Neitsyt Marian patsasta.

## Lähteet

## Aiheesta muualla
Doudeauville

**Doudeauville** voi tarkoittaa seuraavia:

* Doudeauville, kunta Ranskassa Pas-de-Calais’n departementissa
* Doudeauville, kunta Ranskassa Seine-Maritimen departementissa
Ulrich Friedrich Kopp

**Ulrich Friedrich Kopp** (1762–1834) oli saksalainen paleografi ja juristi. 

Kopp oli virkamiehenä Hessen-Kasselissa, omistautui sen jälkeen pelkästään paleografisille tutkimuksille ja sai 1808 kunniaprofessuurin Heidelbergin yliopistosta. Sittemmin hän muutti Mannheimiin. Hänen aikanaan uranuurtia teoksiaan olivat *Palæographia critica* (4 osaa, 1817-1829) ja *Bilder und Schriften der Vorzeit* (2 osaa, 1819-1821).

## Lähteet
Arvid Lindblad

**Arvid Anand Olof Lindblad** (s. 8. elokuuta 2007 Virginia Water, Englanti, Yhdistynyt kuningaskunta) on brittiläis-ruotsalainen rata-autoilija. Kaudella 2026 hän ajaa Formula 1 -sarjassa Racing Bulls -tallin kilpakuljettajana. Hän aloitti rata-autoilun 5-vuotiaana.

## Formula 1 -ura
Arvid Lindblad solmi Formula 1 -sopimuksen Racing Bulls -tallin kanssa kaudelle 2026. Hän korvasi Isack Hadjarin, joka siirtyi Red Bullille. Lindbladin tallikaverina toimii kaudella 2026 Liam Lawson. 

Debyyttikilpailussaan Australian osakilpailussa hän ajoi 9. lähtöruutuun ennen kilpailua ja sijoittui lopulta kilpailussa kahdeksanneksi. 

## Formula 1 -tulokset

### Merkkipaalut

## Lähteet
Luettelo Suomen virallisen albumilistan ykkösistä vuonna 2026

Tämä on **luettelo [[Suomen virallinen lista|Suomen virallisen albumilistan]]** kärkipaikkaa hallussaan pitäneistä albumeista ja niiden esittäjistä vuonna 2026.

## Albumilista

## Katso myös
* Luettelo musiikkilistoista

## Lähteet
* Musiikkituottajat → Tilastot → Suomen virallinen lista → Albumit
* Musiikkituottajat → Tilastot → Suomen virallinen lista → Fyysinen albumilista

### Viitteet
Hydroksimetyyliglutaryylikoentsyymi-A

**Hydroksimetyyliglutaryylikoentsyymi-A** (C27H44P3SN7O20) eli **3-hydroksi-3-metyyliglutaryylikoentsyymi-A**, **HMG-CoA** tai **HMG-KoA** on koentsyymi-A:n johdannaisiin kuuluva heterosyklinen orgaaninen yhdiste. Yhdiste on merkittävä välivaihe useissa eri aineenvaihduntareiteissä.

Hydroksimetyyliglytaryylikoentsyymi-A on keskeinen välivaihe muun muassa eräiden aminohappojen, isoprenoidien ja rasvahappojen aineenvaihduntaprosesseja. Yhdistettä muodostuu osana mevalonaattireittiä asetoasetyylikoentsyymi-A:sta ja asetyylikoentsyymi-A:sta HMG-KoA-syntaasientsyymin katalysoimana. Yhdiste pelkistyy edelleen mevalonihapoksi HMG-CoA-reduktaasin vaikutuksesta. 

Ketogeneesissä hydroksimetyyliglutaryylikoentsyymi-A:ta muodostuu niin ikään hydroksimetyyliglutaryyli-KoA-syntaasin tuottamana, mutta HMG-KoA-lyaasi hajottaa sen asetoetikkahapoksi ja asetyylikoentsyymi-A:ksi. Aine on välivaihe myös leusiinin aineenvaihdunnassa. Leusiinista muodostuu usean vaiheen seurauksena metyyliglutakonyylikoentsyymi-A:ta, jonka metyyliglutakonyyli-KoA-hydrataasientsyymi muuttaa hydroksimetyyliglytaryylikoentsyymi-A:ksi.

## Lähteet
Söngvakeppni Sjónvarpsins 1994

**Söngvakeppni Sjónvarpsins 1994** oli kilpailu, jossa valittiin Islannin edustaja Eurovision laulukilpailuun 1994. Kolmen kappaleen välinen kilpailu käytiin 23. helmikuuta RÚV:n studiossa Reykjavikissa. Voittajan valitsi asiantuntijaraati, ja vain voittaja julkaistiin. Kilpailun voitti Sigrún Eva Ármannsdóttir kappaleella "Nætur".

Kilpailun jälkeen Islannin yleisradioyhtiö RÚV ilmoitti, ettei ollut tyytyväinen voittkappaleeseen eikä esittäjään. Niinpä kilpailun jälkeen irlantilainen Frank McNamara sovitti voittokappaleen uudelleen ja kappaleen esittäjäksi vaihdettiin Sigga.

## Kappaleet

## Lähteet
*
*http://natfinals.50webs.com/90s_00s/Iceland1994.html
Darja Kapustina

**Darja ”Daša” Kapustina** (; s. 13. joulukuuta 1989) on venäläinen malli. Hän on työskennellyt Karl Lagerfeldille sekä esiintynyt televisiomainoksissa Japanissa ja Kiinassa. Hän on kävellyt Guccin, Diorin, YSL:n, Chanelin ja Chloén muotinäytöksissä. Hän opiskeli henkilöstöhallintoa kaukoidän federaatioyliopistossa Venäjällä.

## Yksityiselämä
Heinäkuussa 2012 hänestä tuli kuuluisa, koska hän oli romanttisessa suhteensa Formula 1 -kuljettaja Fernando Alonson kanssa.

## Lähteet
Läntisen Xian keisarilliset haudat

**Läntisen Xian keisarilliset haudat** () ovat Läntisen Xia-dynastian keisarillinen hautausmaa Kiinan Ningxiassa, eteläisten Helanvuorten juurella. Siihen kuuluu yhdeksän keisarillista mausoleumia, 271 hautakammiota, erillinen arkkitehtoninen kompleksi näiden pohjoispuolella sekä 32 tulvasuojelurakennelmaa. Tangutit perustivat Xia-dynastian vuonna 1038, ja se kesti, kunnes Tšingis-kaanin mongoliarmeija tuhosi sen vuonna 1227. Silkkitien varrella sijaitsevasta dynastiasta tuli monikulttuurinen sivilisaatio, joka jatkoi Kiinan keisarillisia perinteitä mutta jonka ytimessä oli buddhalaisuus. Hautausmaa heijastaa dynastian uskonnollista ja yhteiskunnallis-poliittista perintöä, ja se on Unescon maailmanperintökohde vuodesta 2025.

## Lähteet
Läntinen Xia

**Läntinen Xia** (, 1038–1227) oli yksi kolmesta suuresta barbaarivaltakunnasta, jotka hallitsivat Pohjois-Kiinaa Song-kaudella (960–1279). Sen perusti Li Yuanhao (; keisari Jing, , hallitsi 1032–1048), tanguttien, tiibetiläisten sukua olevan kansan, hallitsija. 

Tangutit hallitsivat Kiinan ja Keski-Aasian välisiä kauppareittejä, jotka tunnetaan nimellä Silkkitie. Länsi-Xian valtakunta kattoi nykyisen Shaanxin ja Gansun alueen. Song-imperiumin armeijat taistelivat ankarasti tanguttien kanssa luoteisosan herruudesta, mutta Song-heimon sotilaat eivät koskaan kyenneet voittamaan vastustajiaan. Jälkimmäiset jopa pakottivat Song-heimon vuonna 1044 solmimaan rauhansopimuksen ja vaativat veroja. Länsi-Xia-dongin hallitseva eliitti ei omaksunut kiinalaisia tapoja ja kulttuuria, kuten kitanit Liao-imperiumissa (; 907–1125) tai myöhemmin tšurchenit Jin-imperiumissa (; 1115–1234). Tanguttien elämäntapa ja kulttuuri säilyivät ennallaan. Hallinnollisiin tarkoituksiin, mutta myös uskonnollisiin tarpeisiin, tangutit keksivät oman kirjoitustapansa, joka oli saanut inspiraationsa kiinalaisen kirjoituksen muodoista. Läntinen Xia -imperiumi oli ensimmäinen Kiinan valtakunta, jonka mongolien liittovaltion armeijat valloittivat Tšingis-kaanin johdolla.

Läntisen Xian keisarilliset haudat ovat Unescon maailmanperintökohde vuodesta 2025.

## Lähteet
Juha Kingelin

**Juha Pekka Kingelin** (s. 7. heinäkuuta 1959 Varkaus) on suomalainen näyttelijä.

## Elämä ja ura
Juha Kingelin syntyi junankuljettaja Erkki Kingelinin ja laborantti Sinikka Koistisen perheeseen. Hän opiskeli Joutsenon teatterikurssilla 1984–1986 ja Suvirannassa 1983–1990. Kingelinin ensimmäinen näyttelijänkiinnitys oli Kemin kaupunginteatteriin 1983–1985, mitä seurasi Porin Teatteri 1985–1987, Joensuun kaupunginteatteri 1987–1991 ja Seinäjoen kaupunginteatteri alkaen vuodesta 1991.

Kingelinin rooleja ovat olleet muun muassa osat näytelmissä *Syksy 1939* ja *Kalle Aaltosen morsian*. Hänen muista rooleistaan mainittakoon Nikkilän isäntä ja torppari Jokinen draamassa *[[Niskavuoren Heta (näytelmä)|Niskavuoren Heta]]*, Fedka musikaalissa *[[Viulunsoittaja katolla]]* sekä Martin Truu ja Lavrent draamassa *Puhdistus*.

## Lähteet
* 

### Viitteet

## Aiheesta muualla
*Revyy on huikeita hahmoja ja nopeita tilanteita, Seinäjoen kaupunginteatteri
*Kolmen konsertin kattaus, Seinäjoen kaupunginteatteri
*Marko sodan varjossa, Keskisuomalainen
StarLadder Budapest Major 2025

**StarLadder Budapest Major 2025** oli järjestyksessään neljäs *[[Counter-Strike 2|Counter-Strike 2:n]]* major-turnaus. Se pelattiin Budapestissa Unkarissa 24. marraskuuta – 14. joulukuuta 2025. Tämä oli ensimmäinen Unkarissa järjestetty major-turnaus. Turnauksen voitti Team Vitality karttavoitoin 3–1 FaZe Clania vastaan, ja turnauksen MVP-palkinnon voitti Mathieu ”ZywOo” Herbaut, josta tuli myös ensimmäinen pelaaja, joka on voittanut major-turnauksen MVP-palkinnon kolme kertaa.

## Lähteet
Linda Morselli

**Linda Morselli** (s. 15. marraskuuta 1988) on italialainen malli, televisiopersoona ja vaikuttaja.

Vuonna 2006 Morselli osallistui Miss Italia -kilpailuun ja voitti Miss Eleganza -tittelin.

## Yksityiselämä
Vuodesta 2021 lähtien Morselli on ollut suhteessa näyttelijä Benjamín Alfonson kanssa. Aiemmin hän oli suhteessa Valentino Rossin kanssa vuosina 2011–2016 ja Fernando Alonson kanssa vuosina 2016–2021.

## Lähteet
Mattaku saikin no tantei to kitara

**Mattaku saikin no tantei to kitara** (, ) on Masakuni Igarashin käsikirjoittama ja piirtämä manga, jonka julkaisu alkoi vuonna 2016 *[[Dengeki Maoh]]* -lehdessä. Manga on sovitettu animesarjaksi, jonka esitys alkoi vuonna 2025. Animen on ohjannut Rion Kujo ja tuotannosta on vastannut Liden Films.

## Juoni
Keiichirō Nagumo on loistava etsivä, jonka huippu oli vuosikymmentä aikaisemmin eikä tunne nykyaikaa hyvin. Yllättäen high school -oppilas Mashiro ilmoittautuu hänen apulaisekseen.

## Lähteet
Cilia Flores

**Cilia Adela Flores de Maduro** (s. 15. lokakuuta 1956 Tinaquillo, Cojedes, Venezuela) on venezuelalainen poliitikko ja Venezuelan presidentti Nicolás Maduron vaimo. Flores on koulutukseltaan asianajaja. Hän tuli tunnetuksi toimimalla Hugo Chávezin puolustusasianajajana, kun tämä vangittiin vuonna 1992 epäonnistuneen vallankaappauksen seurauksena. Chávez armahdettiin vuonna 1994. Vuonna 1998 Flores auttoi Chávezia Venezuelan presidentinvaaleissa. Vuonna 2006 Floresista tuli Venezuelan kansalliskokouksen puheenjohtaja. Hän oli ensimmäinen nainen roolissa. Vuonna 2012 silloinen presidentti Chávez nimesi hänet Venezuelan oikeusministeriksi.

Flores ja Maduro virallistivat suhteensa heinäkuussa 2013 Maduron noustua presidentiksi.

Marraskuussa 2016 Floresin kaksi sukulaispoikaa tuomittiin Yhdysvalloissa 18 vuoden vankeuteen siksi, koska he suunnittelivat salakuljettavansa maahan 800 kilogrammaa kokaiinia. Osa tuotoista oli tarkoitus käyttää Floresin vaalikampanjan rahoittamiseen.

Syyskuussa 2018 Yhdysvaltain valtiovarainministeriö asetti Floresille taloudellisia pakotteita.

Tammikuussa 2026 Yhdysvallat pidätti Floresin ja Maduron ja lennätti heidät pois maasta tehtyään ensin ilmaiskun Venezuelaan.
## Lähteet
Joseph Eutychius Kopp

**Joseph Eutychius Kopp** (23. huhtikuuta 1793 Beromünster, Sveitsi – 25. lokakuuta 1866 Luzern, Sveitsi) oli sveitsiläinen historioitsija. 

Hän oli 1819–1864 lyseonopettajana Luzernissa ja toimi ajoittain myös politiikassa. Hän perusti Sveitsin kriittisen historiantutkimuksen ja selvitti varsinkin tarujen, muun muassa Wilhelm Tell -tarun hämmentämää ensimmäisten Habsburgien aikaista Sveitsin historiaa. Historiaa käsittelevien teosten lisäksi hän julkaisi myös historiallisia näytelmiä.

Kopp opiskeli teologiaa ja filologiaa Luzernissa ja Freiburgissa. Hän sai 1819 nimityksen kreikan kielen opettajaksi Luzernin lyseoon. Hän oli Sveitsin lakiasäätävän kokouksen jäsen ja ajautui konservatiivisena katolisena niin katkeraan kiistaan jesuiittojen kanssa, että hän joutui 1845 vetäytymään yksityiselämään. Hän matkusti Wieniin ja Roomaan tutkimaan arkistoja, jotka loisivat valoa Sveitsin historiaan. Hänet valittiin Berliinin ja Wienin akatemioiden kirjeenvaihtajajäseneksi. Itseoppineena hän oli Sveitsin historian "Niebuhr", ja hän osoitti, kuinka Wilhelm Tellin kaltaiset legendat olivat hämärtäneet sen historiankirjoitusta.

## Teokset
* *Urkunden zur Geschichte der eidgenössischen Bünde* (1835–1851)
* *Geschichte der eidgenössischen Bünde*, julkaistu myös nimellä:
** *Geschichte von der Wiederherstellung und dem Verfalle des heiligen römischen Reiches* 1845–1882), joka on laaja aineistokokoelma
* *Dramatische Gedichte* (1855–1866).

## Lähteet

## Aiheesta muualla
S/S Juno (1906)

**S/S Juno** oli Suomen Höyrylaiva Osakeyhtiön rahtihöyrylaiva, joka ajoi karille ja upposi lumimyrskyssä 31. joulukuuta 1925 Kökarin saaristossa. Laivan miehistö souti pelastusveneillä läheisille kallioluodoille, josta heidät pelastettiin.

S/S Juno oli rakennettu Bergenissä Laxevaags Maskin- og Jernskibsbyggerin telakalla vuonna 1906. Laivan vetoisuus oli 1&nbsp;770 kuollutpainotonnia ja höyrykoneen teho 750 hevosvoimaa. Laivan pituus oli 72 metriä, leveys 10.6 metriä ja syväys 4.6 metriä.

Karilleajon tapahtuessa laiva oli Lontoo-Rotterdam-Turku-linjalla ja oli tulossa Lontoosta Turkuun. Karilleajo tapahtui yöllä lumimyrskyn vallitessa Kökarörenin majakan lähistöllä Kökarin eteläpuolella. Laiva sai vakavan vuodon ja upposi. Miehistö souti pelastusveneillä läheisille  kallioluodoille, jossa he löysivät suojan kalasaunoista. Eräs kalastamassa ollut luotsi löysi sitten haaksirikkoutuneet ja he pääsivät sittenm Turun kautta Helsinkiin.

## Lähteet
In unitate fidei

**In unitate fidei** () on paavi Leo XIV:n apostolinen kirje Nikean ensimmäisen kirkolliskokouksen 1700-vuotisjuhlavuonna 2025.

Kirjeen otsikko viittaa Kansainvälisen teologisen komission asiakirjaan ”Jeesus Kristus, Jumalan Poika, Vapahtaja. Nikean ekumeenisen kirkolliskokouksen 1700-vuotisjuhla”. Kirje on jaettu 12 kohtaan. Se käsittelee Kristuksen jumaluuden tunnustamisen lisäksi muun muassa Nikean uskontunnustuksen merkitystä kaikkien kristittyjen yhdistäjänä sekä ekumenian ja oikean ykseyden luonnetta. Kirje päättyy rukoukseen Pyhälle Hengelle.

Kirjeessä käsitellään Jeesuksen jumaluuden kannalta myös areiolaisuutta (kohdat 3,5,8) ja samalla torjutaan näkemys että Nikean kirkolliskokous olisi "hellenisoinut" kristinuskon, ja todetaan että itse asiassa Areioksen kanta edusti hellenisoivaa vaikutusta, toisin sanoen Raamatun korvaamista filosofialla (kohta 5). Toisaalla kirje viittaa Vatikaanin toisen kirkolliskokouksen huomioon, jonka mukaan kristityt ovat osasyyllisiä, kun usko näyttää merkityksettömältä tai sitä käytetään väkivallan oikeuttamiseen armon sijaan, ja kehottaa itsetutkiskeluun epäjumalanpalveluksen, luomakunnan varjelemisen ja köyhiä kohtaan osoitetun solidaarisuuden kysymyksissä (kohta 10). Kirjeen pisin jakso käsittelee ekumeniaa, ja sen kannalta mainitaan että vuosi on samalla ensimmäisen ekumeenisen ensyklikan *[[Ut unum sint]]* 30-vuotisjuhlavuosi.

Sitaatteja (kohta 12):

## Katso myös
*Unitatis redintegratio
*Ut unum sint
*Lumen fidei

## Lähteet

## Aiheesta muualla
*In unitate fidei 
*Apostolic Letter In Unitate Fidei YouTube.com
Luotea

**Luotea Oyj** on Lassila & Tikanojan kiinteistöpalveluliiketoimintaa jatkava suomalainen pörssiyhtiö.

## Jakautuminen
Lassila & Tikanoja Oyj jakautui kahdeksi yhtiöksi 31. joulukuuta 2025. Yhtiön kiertotalousliiketoiminta siirrettiin uuteen Lassila & Tikanoja Oyj -nimiseen yhtiöön. Vanha Lassila & Tikanoja Oyj nimettiin uudelleen Luotea Oyj:ksi. Osakkeenomistajista tuli molempien yhtiöiden osakkeenomistajia.

## Lähteet
Samuel Húževka

**Samuel Húževka** (s. 30. toukokuuta 2006 Žilina, Slovakia) on slovakialainen jääkiekkopuolustaja, joka edustaa SM-liigajoukkue Pelicansia.

## Ura
### Seuraura
Húževka on Vlci Žilinan kasvatti. Hän voitti kaudella 2023–2024 Slovakian U20-sarjan pronssia. Húževka debytoi samalla kaudella myös miesten peleissä pelattuaan Slovakian alle 18-vuotiaiden maajoukkueessa maan toiseksi korkeimmalla sarjatasolla 1. hokejová liga SR:ssä 22 runkosarjaottelua tehopistein 1+5=6. Hän edusti joukkuetta myös 12 ottelun verran Slovakian U20-sarjassa.

Kaudeksi 2024–2025 Húževka siirtyi Suomeen ja Pelicansin U20-joukkueeseen. Toukokuussa 2025 hän teki seuran kanssa 1+1-vuotisen SM-liigasopimuksen. Hän aloitti kauden 2025–2026 U20-joukkueessa. Húževka teki SM-liigadebyyttinsä 3. tammikuuta 2026 vieraissa KalPaa vastaan. Hänet merkittiin joukkueen seitsemänneksi puolustajaksi. Húževka sai ottelussa jääaikaa 6.08 minuuttia. Liigauransa avausmaalin hän teki kolmannessa ottelussaan 6. helmikuuta 2026 vieraissa Porin Ässiä vastaan.

### Maajoukkueura
Húževka pelasi alle 18-vuotiaiden Hlinka Gretzky Cupissa vuonna 2023 sekä alle 18-vuotiaiden MM-kilpailuissa vuonna 2024.

## Yksityiselämä
Húževkan isä Peter teki hyökkääjänä pitkän uran sekä Slovakian että Tšekin Extraligassa. Hän kuului Slovakian vuoden 2008 MM-joukkueeseen.

## Tilastot

## Lähteet
*
*
*

### Viitteet
Bengt Dennis

**Bengt Dennis** (s. 5. tammikuuta 1930 Grängesberg) on ruotsalainen toimittaja ja virkamies, joka toimi Ruotsin valtionpankin pääjohtajana vuosina 1982–1993. Hän työskenteli *[[Morgon-Tidningen]]issä*, *[[Stockholms-Tidningen]]issä* ja Sveriges Radiossa ennen siirtymistään valtiovarainministeriön palvelukseen vuonna 1967. Vuosina 1970–1976 Dennis toimi ulkomaankauppaministeriön valtiosihteerinä ja 1981–1982 *[[Dagens Nyheter]]in* päätoimittajana. Keskuspankin johtajana hän korotti vuonna 1992 ohjauskoron 500 prosenttiin, mistä hän otti nimen muistelmateokseensa *500 %* (1998).
## Lähteet
Anna Lindmarker

**Anna Birgitta Lindmarker** (s. 5. tammikuuta 1961 Tukholma) on ruotsalainen toimittaja ja uutisankkuri. Hän aloitti 1990-luvulla Sveriges Televisionissa, missä hän juonsi *[[Aktuellt]]*-ajankohtaisohjelmaa. Vuonna 1997 hän siirtyi TV4:lle.
## Yksityiselämä
Lindmarker oli avoliitossa toimittaja Lars Weissin (1946–2021) kanssa ja sai tämän kanssa pojan 45-vuotiaana. Lisäksi hänellä on kaksi poikaa edellisestä avioliitosta.
## Lähteet

## Aiheesta muualla
Nicolaus Johannis Rudbeckius

**Nicolaus Johannis Rudbeckius** (5. tammikuuta 1622 Västerås – 2. syyskuuta 1676 Västerås) oli ruotsalainen teologi ja pappi, joka toimi Västeråsin hiippakunnan piispana vuosina 1670–1676. Hänen isänsä oli Johannes Rudbeckius.

## Lähteet

## Aiheesta muualla
Anders Nordencrantz

**Anders Nordencrantz** (ennen aatelointia **Bachmanson**; 6. tammikuuta 1697 – 19. heinäkuuta 1772) oli ruotsalainen virkamies ja taloustieteilijä. Hän kuului ensin hattuihin ja kannatti merkantilismia, mutta kääntyi myöhemmin molempia vastaan ja muuttui liberaaliksi. Nordencrantz perusti Männäisten ruukin.
## Julkaisuja
* *Arcana Oeconomiae et commercii* (1730)
* *Till riksens höglofliga ständer församlade vid riksdagen 1760* (1759)
## Lähteet

## Aiheesta muualla
Reinhold Koser

**Reinhold Koser** (7. helmikuuta 1852 Schmarsow – 25. elokuuta 1914 Berliini, Saksa) oli saksalainen historioitsija. Oltuaan professorina Berliinissä ja Bonnissa hän tuli 1896 Preussin arkistolaitoksen johtajaksi. Hänet nimitettiin 1898 Preussin valtion historiankirjoittajaksi. Koser tutki erityisesti Fredrik Suuren historiaa mutta julkaisi myös useita asiakirjakokoelmia.

## Julkaisut
* *Friedrich der Grosse als Kronprinz* (1886)
* *König Friedrich der Grosse* (1890-1903)
* *Preussische Staatsschriften aus der Regierungszeit Friedrichs II* (1874, 1885)
* *Politische Korrespondenz Friedrichs des Grossen* (1879-83)
* *Briefwechsel Friedrichs des Grossen mit Voltaire* (1909) 

## Lähteet

## Aiheesta muualla